**Ministerul Educației, Culturii și Cercetării al Republicii Moldova**

**Centrul de Excelență în Construcții**

 **APROBAT**

Director\_\_\_\_\_\_\_\_\_Valeriu PELIVAN

“\_\_\_”\_\_\_\_\_\_\_\_\_\_\_\_ 2019

Discutat şi aprobat la şedinţa

Consiliului Metodico-științific din 13.03.2019

Președinte CMȘ\_\_\_\_\_\_\_\_\_\_\_\_\_\_\_\_\_Lucia ȚURCAN

**REGULAMENT**

 **DE EVALUARE A REZULTATELOR ÎNVĂȚĂRII**

**Chișinău 2019**

 Art.1 Evaluarea elevilor se face ritmic, pe tot parcursul anului şcolar în cadrul lecţiilor şi altor forme de activitate didactică prin examinări orale, extemporale, teste, probe practice, teze şi alte lucrări scrise efectuate de către elevi în timpul semestrului.

 Art.2 Evaluarea competenţelor unui elev la o unitate de studiu presupune sarcini care solicită cunoaştere, aplicare, analiză, sinteză, evaluare (atitudinea faţă de cele învăţate) şi situaţii de integrare.

 Art.3 *Evaluarea iniţială* a elevilor la începutul unui curs/an/semestru este obligatorie.

* Analiza rezultatelor acestei evaluări se va discuta la: catedră (pentru elaborarea programelor compensatorii), la Consiliul administrativ (pentru informare), la Consiliul metodic (pentru elaborarea altor măsuri şi prezentarea/analiza programelor compensatorii), la Consiliul pedagogic (pentru aprobare).
* La fiecare oră să se facă evaluarea iniţială, controlul temei de acasă, motivaţie şi crearea condiţiilor prealabile pentru studierea temei noi.
* Rezultatele evaluării iniţiale vor fi comunicate elevilor la general, fără personalizări.
* Modalitatea de evaluare iniţială rămîne la discreţia profesorului.

##  Art.4 Pentru eficientizarea *evaluării formative* procesul educaţional va fi organizat în aşa mod, încît fiecare elev să acumuleze *minimum 3 note curente pentru aproximativ 16 perechi*.

 Art.5 În proiectarea anuală la unitățile de studiu vor fi planificate şi în timpul semestrului realizate *minimum două lucrări de evaluare formativă* *pentru 16 perechi (dacă numărul de perechi este mai mare profesorul decide cîte evaluări va planifica, dar nu mai puţin de trei).*

În caz de absenţă la evaluare elevul este obligat să recupereze lucrarea de evaluare la orele de consultaţii. Notele negative de la lucrare deasemeni pot fi recuperate la orele de consultaţii.

În caz de note negative, sau absenţă la evaluare în registru să fie rezervat *spaţiu pentru corecţii,* *imediat după evaluare şi în căsuţa respectivă să fie scris Corecţii.*

 Art.6 Pentru evaluarea formativă şi acumularea de note curente pot fi utilizate: Răspunsuri orale; Exerciţii, probleme, calcule, măsurări; Studii de caz; Referate; Machete; Excursii; Cercetări; Desene; Lucrări; Evaluări reciproce; Autoevaluări etc.

 Art.7 Pentru acumularea notelor la evaluări obligatorii se pot utiliza: Dări de seamă; Referate; Excursii; Teste; Machete; Lucrări de evaluare; Lucrări de laborator; Desene etc.

 Art.8 **La disciplinele de cultură generală** nota semestrială se va calcula în una din următoarele modalităţi:

* + Media notelor curente şi a lucrărilor de evaluare plus nota la teză, împărţit la doi;
	+ Media notelor curente şi a lucrărilor de evaluare realizate.

##

Tabelul I. Evaluarea sumativă/normativă

*(disciplinele la care nu se susţin teze)*

|  |  |  |  |
| --- | --- | --- | --- |
| Nr. d.r. | Nota medie la teorie (media notelor curente şi a lucrărilor de evaluare) | Notele la lucrări de laborator | Nota medie semestrială |
| 1 | Nota medie | - | Nota medie |
| 2 | Nota medie | Admis | Nota medie |

* + Nota medie(cu sutimi) se calculează dacă rezultatele la fiecare compartiment descris sunt pozitive.

Tabelul II. Evaluarea sumativă/normativă

*(disciplinele la care se susţine teză)*

|  |  |  |  |
| --- | --- | --- | --- |
| Nr. d.r. | Nota medie semestrială | Teză  | Nota generală semestrială |
| 1 | Se calculează conform Tabelului I | Nota  | Media aritmetică a notei semestriale şi notei de la teză |

* + Nota generală semestrială(cu sutimi) se calculează dacă ambele note sunt pozitive.

 Art.9 **La unitățile de curs de specialitate** nota semestrială se va calcula în una din următoarele modalităţi:

## *Pentru unitățile de curs fără proiect/lucrare de curs:*

Tabelul III. Evaluarea curentă (nota semestrială)

|  |  |  |  |
| --- | --- | --- | --- |
| Nr. d.r | Nota medie la teorie (media aritmetică a notelor curente, a notelor la lucrările de evaluare, lecţiile practice, lucrările grafice, atît de la orele de contact direct, cît şi de la studiul individual) | Notele la lucrări practice/grafice/ laborator | Nota medie semestrială |
| 1 | Nota medie | - | Nota medie |
| 2 | Nota medie | Admis  | Nota medie |

* + Nota semestrială (cu sutimi) se calculează dacă rezultatele la fiecare compartiment descris sunt pozitive;

Tabelul IV. Evaluarea finală

|  |  |  |  |
| --- | --- | --- | --- |
| Nr. d.r. | Nota medie semestrială | Examen  | Nota finală (nota generală semestrială) |
| 1 | Se calculează conform Tabelului III - constituie 60% din nota finală | Nota constituie - 40% din nota finală | Media ponderată a notei semestriale şi notei de la examen |

* Nota finală (nota generală semestrială) se calculează dacă ambele note sunt pozitive.

## b) *Pentru unitățile cu proiect de curs*:

Tabelul V. Evaluarea sumativă/normativă la *Proiectul de curs/Lucrarea de curs*

|  |  |  |  |
| --- | --- | --- | --- |
| Componente  | Pondere  | Puncte | Nota finală maximă |
| Media evaluărilor formative (minimum trei) | 30% | 3 | Nota se pune după susţinerea proiectului |
| Proiectul elaborat /Lucrarea elaborată | 50% | 5 |
| Susţinerea proiectului/lucrării | 20% | 2 |
| Total  | 100% | 10 | 10 |

* + Proiectul de curs se apreciază separat. Elevul va lua două note: semestrială şi la proiectul de curs.

Tabelul VI. Evaluarea finală

|  |  |  |  |  |
| --- | --- | --- | --- | --- |
| Nr. d.r. | Nota medie semestrială | Proiect de curs/ lucrare de curs | Examen | Nota finală (nota generală semestrială) |
| 1 | Se calculează conform Tabelului III - constituie 40% din nota finală | Se calculează conform Tabelului V - constituie 20% din nota finală | Nota constituie - 40% din nota finală | Media ponderată a notei semestriale, notei de la PC/LC şi notei de la examen |

Tabelul VII. Evaluarea sumativă/normativă la *Examenul de calificare*

|  |  |  |  |
| --- | --- | --- | --- |
| Componente | Pondere | Puncte | Nota finală maximă |
| Prezentarea proiectul elaborat/probei de evaluare | 70% | 7 |  |
| Concretizări, răspunsul la întrebări adresate de membrii comisiei de evaluare | 30% | 3 |
| Total | 100% | 10 | 10 |

Exemple de calcul a notei pentru proiectul de curs

Exemplu de calcul 1

|  |  |  |  |  |
| --- | --- | --- | --- | --- |
| Componente | Nota | Pondere | Punctaj | Nota finală |
| Media evaluărilor formative (minimum trei) | 8 | 30% | 2,4 | **7,7** |
| Proiectul elaborat | 7 | 50% | 3,5 |
| Susţinerea proiectului | 9 | 20% | 1,8 |
| Total |  | 100% | **7,7** |

Exemple de calcul a notei pentru *Examenul de calificare*

Exemplu de calcul 2

|  |  |  |  |  |
| --- | --- | --- | --- | --- |
| Componente | Nota | Pondere | Punctaj | Nota finală |
| Prezentarea proiectul elaborat/probei de evaluare | 10 | 70% | 7,0 |  |
| Concretizări, răspunsul la întrebări adresate de membrii comisiei de evaluare | 9 | 30% | 2,7 |
| Total |  | 100% | **9,7** |

 Art.10 (1) Rezultatele elevilor se apreciază cu note de la “10” la “1”. Nota “5” este nota minimă de promovare. Notele se stabilesc imediat după examinare, se comunică elevilor şi se trec în catalog.

(2) În caz de fraudă sau tentativă de fraudă dovedită la examinările scrise sau orale se acordă nota “1”.

 Art.11 Pentru asigurarea unei învăţări durabile se dau elevilor teme pentru acasă, dar fără a aglomera excesiv activitatea de studiu individual a elevului, ci pentru a menţine un ritm constant în pregătirea acestora. Timpul necesar efectuării temelor pentru acasă va fi stabilit de către profesor, în funcţie de gradul de dificultate, corelat cu temele date la celelalte obiecte de studiu, dar el nu trebuie să depăşească 20% din volumul lucrului realizat la oră. Tema pentru acasă va servi drept temelie pentru însuşirea temei noi şi va fi valorificată la etapa de evocare.

 Art.12 (1) Elevii susţin examene şi teze semestriale la unitățile de curs stabilite în planul de învăţământ.

(2) Tezele se susţin în baza materiei studiate în timpul semestrului şi se programează astfel încît susţinerea lor să se încheie cu o săptămână înainte de sfîrşitul semestrului. Nu se pot susţine două teze în aceeaşi zi.

(3) Analiza, comentarea şi discutarea tezelor cu elevii şi trecerea notelor în catalog se face cel tîrziu în penultima săptămînă a semestrului la o oră planificată special pentru aceasta. După analiză, tezele se strîng de către profesor şi se păstrează la catedră.

 (4) Pentru elevii din anul III subiectele tezelor semestriale se vor elabora similar cu cele de la examenul de bacalaureat.

 Art.13 Aprecierea examenelor şi tezelor se va face în baza unui barem de corectare şi notare care se va comunica elevilor.

 Art.14 Notarea la teze, examene, stagii de practică și alte activități se face de la 10 la 1 exprimate în numere intregi.

Notele de la 10 la 5 obținute în urma evaluării la un curs, permit acumularea creditelor de studii alocate cursului respectiv.

 Art.15 Cadru didactic examinator are obligația de a comunica elevilor rezultatele de la examenele scrise, în termene de 3-4 zile lucrătoare

Art.16 Notele de la examene şi teze se trec în catalog de către profesorii disciplinelor de studiu.

Art.17 La finele fiecărui semestru se încheie situația școlară a elevilor. Elevii care nu au acumulat numărul de credite de studii prevăzut în planul de învățământ pentru semestrul/anul de studii sau au obținut media semestrială su 5 ori calificativul ”respins” la cel pu’in o unitate de curs sunt declarați restanțieri.

 Elevii care nu lichidează restanțele în termenii stabiliți de Consiliul de administrație sunt exmatriculați prin ordinul directorului

 Art.18 Sunt declarați promovați elevii care la finele semestrului sau anului de studii obțin numărul de credite de studii prevăzut în planul de învățământ pentru semestrul/anul de studii, iar la unitățile de studii au cel puțin 5 sau calificativul *admis.*

 Art.19 la finele anului de studii se încheie situația școlară a fiecărui elev. Acest fapt se consemnează printrun ordin al directorului Consiliul profesoral, la şedinţa de încheiere a anului de studii validează şi consemnează în procesul verbal, lista elevilor pe grupe, menţionîndu-se pentru fiecare situaţia şcolară (promovat, corigent, amînat, trasnferat, exmatriculat).

 Art.20 Elevii, care promovează examenele de calificare, primesc diploma de stiudii tehnice postsecundare sau diploma de stiudii tehnice postsecundare nonterțiare, prin care obțin calificarea și specialitatea studiată.